Ballbreaker

Ballbreaker on australialaisen hard rock -yhtye AC/DC:n 26. syyskuuta 1995 ilmestynyt järjestyksessään 13:s studioalbumi. Albumilta julkaistiin singlet ”Hard as a Rock”, ”Hail Caesar” ja ”Cover You in Oil”. 

Albumin tuotti Rick Rubin, joka oli aiemmin tuottanut yhtyeen singlen ”Big Gun” (1993). Ballbreaker on yhtyeen ensimmäinen albumi sitten vuoden 1983, jolla rumpuja soittaa Phil Rudd. Kappaleet kirjoittivat yhtyeen kitaristit Angus Young ja Malcolm Young. 

Albumi oli listoilla neljännellä sijalla Yhdysvalloissa ja kuudennella sijalla Britanniassa. Listaykkösenä se oli ainakin Sveitsissä, Suomessa ja Ruotsissa.

Albumi julkaistiin remasteroituna vuonna 2004 osana AC/DC Remasters -sarjaa. 

 Musiikki 

 Tyyli 
Ballbreaker-albumilla AC/DC palasi sen alkupään albumien dynaamisuuteen. Albumi on riffivetoinen, blues boogiea sisältävä hard rock -levy. Äänimaailmaltaan se on yhtyeen 1980- ja 90-lukujen vaihteen albumeja kuivempi ja riisutumpi.Wild 2004, s. 6. Phil Sutcliffen mukaan levy ”rokkaa johdonmukaisesti ja kaunistelemattomana, jykevien riffien ja tiukkojen lauluosuuksien vuorotellessa luotettavasti sykkivien rumpujen ja karujen bassopulssien kanssa”.

 Kappalemateriaali 
Albumin avauskappale ”Hard as a Rock” oli peräisin jo Who Made Who -albumin (1986) äänityssessioista.Engleheart & Durieux 2007, s. 412. ”Boogie Man” edustaa perinteistä bluesia,Wild 2004, s. 9. ja kyseisen tyylilajin vaikutteita on myös kappaleissa ”The Honey Roll” ja ”Caught with Your Pants Down”.Wild 2004, s. 13. 

Muutama kappale on yhtyeelle epätyypillisesti yhteiskunnallisesti kantaaottava. ”Burnin’ Alive” kertoo vuonna 1993 tapahtuneesta Wacon piirityksestä, jossa lahkolaisia paloi kuoliaaksi.Engleheart & Durieux 2007, s. 414. ”Hail Caesar” käsittelee tyranneja ja kuinka heillä on tapana kohdata loppunsa. ”The Furor” kritisoi uskonnollisia saarnaajia, ja sen nimi mukailee saksan kielen sanaa Führer (). 

Kappaleet ”Cover You in Oil”, ”The Honey Roll”, ”Love Bomb” ja ”Ballbreaker” käsittelevät suorasukaisesti seksiä.Sutcliffe 2011, s. 169. ”Whiskey on the Rocks” on jatkumoa yhtyeen monille juomalauluille. Phil Sutcliffe on kirjoittanut, että sanoituksiltaan Ballbreaker saattaa kokonaisuutena olla AC/DC:n hiomattomin albumi.

 Julkaisu ja vastaanotto 

 Myynti ja painokset 

Ballbreaker julkaistiin Australiassa ja Euroopassa 22. syyskuuta ja Yhdysvalloissa 26. syyskuuta 1995. Albumi nousi listoilla Yhdysvalloissa neljänneksi, Britanniassa kuudenneksi Australiassa ykköseksi ja kymmenen kärkeen miltei kaikilla tärkeimmillä markkina-alueilla. Ballbreakeria myytiin Yhdysvalloissa miljoona kappaletta, ja se ylitti platinalevyrajan vuoden loppuun mennessä.Engleheart & Durieux 2007, s. 413. Kokonaismyynti jäi kuitenkin siellä selvästi edellisen The Razors Edge -albumin (1990) viiden miljoonan kappaleen kokonaisluvusta.Cartwright 2010, s. 178–179.

Australiassa albumin julkaisi Albert Productions ja muualla East West Records. Se ilmestyi CD-levynä, C-kasettina ja vinyylilevynä. Myöhemmin Ballbreaker on julkaistu myös digitaalisesti. Vuonna 2003 se julkaistiin CD:nä ja vinyylinä uudelleen masteroituna. Vuonna 2024 julkaistiin värivinyylinä juhlapainos AC/DC:n 50-vuotisen uran kunniaksi.

 Arvostelut 
All Music Guiden arvostelu: 
Rolling Stone -lehden arvostelu: 

 Kappalelista 

Kokoonpano
Brian Johnson – laulu
Angus Young – kitara
Malcolm Young – kitara, taustalaulu
Cliff Williams – basso, taustalaulu
Phil Rudd – rummut

 Lähteet 

   (Ballbreaker-albumista sivuilla 178–179 kirjoittaa Garth Cartwright)

 Wild, David: Ballbreaker-CD-levyn liitteen esittelyteksti. 2004. Epic. EPC 517384 2.

 Viitteet 

 Aiheesta muualla 


Luokka:AC/DC:n albumit
Luokka:Vuoden 1995 albumit
Luokka:Rick Rubinin tuottamat albumit